Der skal spares omkring 250 millioner kroner i Aalborg Kommune i årene frem til 2027.

Det er ikke kun skolelukninger, der er på dagsordenen, når Aalborg Kommune skal til at finde besparelser på et trecifret beløb. Også for de mindre børn i børnehaver og vuggestuer er der udsigt til forringelser. - Vi mener jo, at det er imod, alt hvad vi ved, siger Liselotte Thomsen, der er formand for BUPL - pædagogernes fagforening - i Nordjylland. - Der er lige kommet en kvalitetsrapport på 0-2 års-området, der giver en sønderlemmende kritik af hele området. "Varm luft" I dag er 75 procent af de ansatte i Aalborg Kommunes daginstitutioner pædagoger, og det tal skal reduceres til 65 procent, lægger sparekataloget op til. - Derfor er det helt hen i vejret, at man vil spare på pædagogerne i både daginstitutionerne og DUS-ordningerne. Der skal spares omkring 250 millioner kroner i Aalborg Kommune i årene frem til 2027. 80 af dem på skoleområdet . - Det kan simpelthen ikke nytte noget. Hvis politikerne vil have deres visioner og handleplaner igennem på de her områder, så bliver de nødt til at afsætte ressourcerne, sådan at det kan lade sig gøre, ellers så bliver det jo bare varm luft i ringbind, slutter Liselotte Thomsen, formand for BUPL Nordjylland.